CELEX: 62019CN0321
Language: sl
Date: 2019-04-18 00:00:00
Title: Zadeva C-321/19: Predlog za sprejetje predhodne odločbe, ki ga je vložilo Oberverwaltungsgericht für das Land Nordrhein-Westfalen (Nemčija) 18. aprila 2019 – BY, CZ/Zvezna republika Nemčija

1.7.2019   
            
            
               SL
            
            
               Uradni list Evropske unije
            
            
               C 220/20
            
         
      Predlog za sprejetje predhodne odločbe, ki ga je vložilo Oberverwaltungsgericht für das Land Nordrhein-Westfalen (Nemčija) 18. aprila 2019 – BY, CZ/Zvezna republika Nemčija
      (Zadeva C-321/19)
      (2019/C 220/26)
      Jezik postopka: nemščina
      
         Predložitveno sodišče
      
      Oberverwaltungsgericht für das Land Nordrhein-Westfalen
      
         Stranke v postopku v glavni stvari
      
      
         Tožeči stranki: BY, CZ
      
         Tožena stranka: Zvezna republika Nemčija
      
         Vprašanja za predhodno odločanje
      
      
                  1.
               
               
                  Ali se lahko posamezni zavezanec za plačilo cestnine pred nacionalnimi sodišči sklicuje na določbe o izračunu cestnine iz členov 7(9) in 7a(1) in (2) Direktive 1999/62/ES, kakor je bila spremenjena z Direktivo 2006/38/ES (1) (neodvisno od določb člena 7a(3) v povezavi s Prilogo III te direktive), če država članica pri zakonski ureditvi cestnin teh določb ni upoštevala v celoti oziroma jih je v nacionalno pravo v breme zavezanca za plačilo cestnine prenesla napačno?
               
            
                  2.
               
               
                  Če je odgovor na prvo vprašanje pritrdilen:
                  
                              a)
                           
                           
                              Ali se lahko kot stroški obratovanja infrastrukturnega omrežja v smislu člena 7(9), drugi stavek, Direktive 1999/62/ES, kakor je bila spremenjena z Direktivo 2006/38/ES, upoštevajo tudi stroški prometne policije?
                           
                        
                              b)
                           
                           
                              Ali je prekoračitev v okviru ponderirane povprečne cestnine upoštevanih infrastrukturnih stroškov
                              
                                          aa)
                                       
                                       
                                          za največ 3,8 %, zlasti, če se upoštevajo stroški, ki jih že po njihovi naravi ni mogoče upoštevati,
                                       
                                    
                                          bb)
                                       
                                       
                                          za največ 6 %
                                          v nasprotju s prepovedjo prekoračitve stroškov na podlagi člena 7(9) Direktive 1999/62/ES, kakor je bila spremenjena z Direktivo 2006/38/ES, kar ima za posledico, da se nacionalno pravo ne uporablja?
                                       
                                    
                        
            
                  3.
               
               
                  Če je odgovor na točko b) drugega vprašanja pritrdilen:
                  
                              a)
                           
                           
                              Ali je treba sodbo Sodišča z dne 26. septembra 2000 v zadevi C-205/98 (2) (točka 138) razumeti tako, da občutne prekoračitve stroškov ni mogoče odpraviti z naknadnim obračunom stroškov v okviru sodnega postopka, s čemer naj bi se dokazovalo, da določena cestnina dejansko ne presega ocenjenih stroškov?
                           
                        
                              b)
                           
                           
                              Če je odgovor na točko a) tretjega vprašanja nikalen:
                              Ali je treba v primeru naknadnega obračuna stroškov po izteku obdobja izračuna v celoti upoštevati dejanske stroške in dejansko zaračunane cestnine, in ne s tem povezane prihodke v okviru prvotnega izračuna, ki temelji na oceni?
                           
                        
            
         (1)  UL 2006, L 15, str. 8.
      
         (2)  UL 2000, C 335, str. 10.